1. Elektronikus hírközlő hálózatok és hírközlési szolgáltatások, a magánélet és a fogyasztók védelme (
A Bizottság álláspontja a Parlament módosításairól
Harbour jelentés
A Bizottság a következőket fogadja el:
2., 4., 5., 7., 8., 13., 15., 16., 20., 21., 32., 38., 41. módosítás (preambulumbekezdések)
43., 48., 51., 54., 55., 56., 60., 61., 63., 64., 65., 66., 68., 70., 72., 73., 77., 79., 88., 89., 90., 97., 100., 106., 110., 111., 112., 115., 116., 118., 129., 137., 141., 143., 145., 149., 150., 151., 152. módosítás (cikkek)
191., 192., 167., 182. plenáris módosítások
A Bizottság a következőket elvben vagy részben fogadja el:
3., 6., 9., 11., 12., 14., 18., 19., 22., 23., 25., 26., 27., 31., 37. módosítás (preambulumbekezdések)
44., 47., 53., 62., 67., 71., 74., 75., 76., 80., 82., 86., 87., 91., 92., 93., 94., 99., 103., 105., 109., 114., 122., 127., 132., 134., 135., 136., 138., 139. módosítás (cikkek)
170.,154., 171., 194., 189., 193., 188., 152., 159., 180., 181., 183., 185 . plenáris módosítás.
A Bizottság az alábbiakat elutasítja
1., 10., 17., 24., 28., 29., 30., 33., 34., 35., 36., 39., 40., 42. módosítás (preambulumbekezdések)
45., 46., 49., 50., 52., 57., 58., 59., 69., 78., 81., 83., 84., 85., 95., 96., 98., 101., 102., 104., 107., 108., 113., 117., 119., 120., 121., 123., 124., 125., 126., 128., 130., 131., 133., 140., 142., 144., 146., 147., 148. módosítás (cikkek)
169., 153., 160., 177., 190., 176., 165., 178., 155., 172., 168., 173., 166., 157., 163., 174., 156., 158., 175., 179., 184., 186., 187. plenáris módosítás
- A szavazás előtt:
Malcolm Harbour
előadó. - Elnök úr, tudom, hogy nem leszek nagyon népszerű, ha most hosszú beszédet tartok, és miután két társelőadóm, akikkel nagyon szorosan csapatként dolgoztam együtt, csupán rövid nyilatkozatokat tettek, a csapatszellem jegyében én is ezt teszem.
Csak azt szeretném elmondani, hogy a jelentésemben további módosítások is vannak, mert bizottságom ambiciózusabb javításokat kívánt a Bizottság javaslatába bevinni. Kérem támogatásukat annak érdekében, hogy magabiztos, jól tájékozott fogyasztói legyenek az elektronikus hírközlésnek, akik biztonságban vannak, és tudják, hogy személyes adataik védelemben részesülnek.
Szeretnék köszönetet mondani valamennyi kollégámnak a bizottságban, akik együtt dolgoztak velem néhány valóban nagy, kompromisszumos módosítás összeállításán, amit ma fogunk elfogadni. Különösen szeretnék köszönetet mondani Alexander Alvarónak és a Polgári Jogi Bizottságnak a nagyon szoros együttműködésért, az e-magánéletről szóló irányelv kialakításában játszott szerepükért. Szeretném, ha önök nagy többséggel támogatnák ezt, hogy amikor tárgyalásokra kerül sor a Bizottsággal és a Tanáccsal, a lehető legtöbbet tehessük Európa fogyasztóiért.
- A szavazás után:
Viviane Reding
a Bizottság tagja. - Elnök úr, szeretnék köszönetet mondani az előadóknak kiváló munkájukért. Nem volt könnyű: csodát tettek, és minden tiszteletem az övék. Ugyancsak szeretnék köszönetet mondani az Európai Parlament tiszteletre méltó képviselőinek azért a határozott jelzésért, amit a mai szavazással adtak. Ez egy nyitott és versengő egységes piac érdekében küldött jelzés, amely szolgálja a távközlési vállalatokat és Európa 500 millió fogyasztóját egyaránt.
Tegnap a Bizottságnak új szabályokra kellett javaslatot tennie, hogy megbirkózzunk az EU-ban az SMS-ek és az adatbarangolás után felszámított túlzott díjakkal. Ezek a javaslatok gyors gyógymódot biztosítanak az egységes távközlési piac hiányának leginkább látható tüneteire, amelyektől mind a vállalatok, mind a fogyasztók szenvednek. Ma az Európai Parlament fontos lépést tett előre azzal, hogy javaslatot tett a probléma egyszer s mindenkorra történő orvoslására, mégpedig a gyökereknél: megszünteti a fragmentációt azzal, hogy a szabályozás szintjén kikövezi az utat az egységes piac felé.
Én különösen üdvözlöm azt, hogy az Európai Parlament intenzív vita után, és valószínűleg számos megfigyelő meglepetésére, megszavazta a hatékony európai távközlési szabályozó testület létrehozását, amely facilitátorként összehozza a nemzeti szabályozó hatóságokat, és segíti a nemzeti szabályozó hatóságok és a Bizottság közötti párbeszédet. Ez jó hír, amely Európában a határokon átnyúló távközlési szolgáltatások nyújtásához és azok használatához azonos versenyfeltételeket biztosít. Ez az új európai szabályozó testület erőteljesen hozzájárul majd a határokon átnyúló verseny fokozásához és a fogyasztók választási lehetőségeinek bővítéséhez.
Most, tiszteletre méltó parlamenti képviselők, össze kell ülnünk - a Parlamentnek, a Tanácsnak és a Bizottságnak -, hogy 2010-re működővé tegyük ezt a távközlési csomagot. Nem sok idő maradt. Alaposan kell kidolgoznunk, és most kell megtennünk. Amit csak a Bizottság megtehet az ügy elősegítése érdekében, megteszi.
Meg vagyok győződve róla, hogy az a jelzés, amit a Parlament ma adott, túlmutat Európán: ez olyan jelzés, amelyről az egész Földön hallani fognak. Rámutat arra, hogy az egységes távközlési piac Európában - az erős ipar és a tudatos fogyasztó érdekében - nyitva áll a vállalkozások előtt. Köszönöm önöknek, és gratulálok.
(Taps)
